یوفا شامپیونلار لیگ یاری فینالیندا اینگیلتره تیمی لیورپول، قوناق اولدوغو ایتالیا تیمی رومایا ۴-۲ مغلوب اولماسینا باخمایاراق فینالدا ایسپانیا تیمی رئال مادرید ایله اوینامایاحاق قازاندی.
روما المپیک ایستادیومون‌دا اوینانان یاری فینال دؤنوش اویونو، قارشی‌لیق‌لی گلارلا باشلادی. لیورپول‌دا سادیو مانا، ۹.جو دقیقه‌ده تیمینی ۱-۰ اؤنه گئچیردی.
۱۵.جی دقیقه‌ده لیورپول‌لو جیمز میلنرین اؤز قاپیسینا آتدیغی گلا حساب ۱-۱ اولدو.
۲۶.جی دقیقه‌ده جورجینیو وینالدام، لیورپولو ۲-۱ اؤنه گئچیردی و ایلک یاری بو حسابلا تاماملاندی.
روما، ایکینجی یارییا گللا باشلادی. ادین ژکو، ۵۲.جی دقیقه‌ده حسابی ۲-۲یه گتیردی.
اوست اوسته هوجوملار ائدن رومادا راجا ناینگولان، ۸۶.جی دقیقه‌ده تیمینی ۳-۲ اؤنه گئچیردی.
رومادا ۹۰+۴.جو دقیقه‌ده ناینگولان پنالتی آتیشییلا تاخیمینی ۴-۲ اؤنه گئچیردی و یاریشما بو حساب ایله باشا چاتدی.
ایلک اویونو ائوینده ۵-۲ قازانان لیورپول، دؤنوش اویونونو ۴-۲ ادوزماسینا باخمایاراق، فینال‌دا ایسپانیا تیمی رئال مادریدین رقیبی اولدو. ایکی تیم آراسین‌دا فینال قارشیلاشماسی، ۲۶ می شنبه گونو اوکراینانین باشکندی کیئوده‌کی المپیک ایستادیومون‌دا اویناناجاق.
